CELEX: 32019R1339
Language: sl
Date: 2019-08-08 00:00:00
Title: Izvedbena uredba Komisije (EU) 2019/1339 z dne 8. avgusta 2019 o dodelitvi začasnega obdobja za uporabo zaščitene označbe porekla „Cidre Cotentin“/„Cotentin“ (ZOP)

9.8.2019   
               
               
                  SL
               
               
                  Uradni list Evropske unije
               
               
                  L 209/8
               
            
         IZVEDBENA UREDBA KOMISIJE (EU) 2019/1339
         z dne 8. avgusta 2019
         o dodelitvi začasnega obdobja za uporabo zaščitene označbe porekla „Cidre Cotentin“/„Cotentin“ (ZOP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 15(1) Uredbe,
         ob upoštevanju naslednjega:
         
                     (1)
                  
                  
                     Francoski organi so Komisiji z dopisom z dne 16. novembra 2016 sporočili, da se je Cidrerie de la Brique, 23 route de la Brique, 50700 Saint-Joseph, ki več kot pet let zakonito trži zadevni izdelek pod imenom „Cidre Cotentin“/„Cotentin“, odzvala v teku nacionalnega postopka ugovora. Glede na to, da zadevno podjetje izpolnjuje pogoje iz člena 15(1) Uredbe (EU) št. 1151/2012, so francoski organi Evropsko komisijo zaprosili, da ji odobrijo prehodno obdobje do 30. junija 2020.
                  
               
                     (2)
                  
                  
                     Komisija je z Izvedbeno uredbo Komisije (EU) 2018/939 (2) vpisala ime „Cidre Cotentin“/„Cotentin“ (ZOP) v register zaščitenih označb porekla in zaščitenih geografskih označb, ne da bi podjetju Cidrerie de la Brique dodelila prehodno obdobje na podlagi člena 15(1), ki so ga zahtevali francoski organi. Izvedbena uredba (EU) 2018/939 je začela veljati 23. julija 2018.
                  
               
                     (3)
                  
                  
                     Francoski organi so Komisiji v elektronski pošti z dne 10. in 12. aprila 2019 podrobno opredelili pogoje za upravičenost podjetja Cidrerie de la Brique do dodelitve prehodnega obdobja na podlagi člena 15(1) Uredbe (EU) št. 1151/2012 in so Komisijo ponovno zaprosili za dodelitev zadevnega prehodnega obdobja.
                  
               
                     (4)
                  
                  
                     Navedeno podjetje s sedežem na opredeljenem geografskem območju, določenim s specifikacijo proizvoda za zaščiteno označbo porekla „Cidre Cotentin“/„Cotentin“, ne uporablja specifikacije proizvoda za označbo in bi torej kršilo člen 13(1) Uredbe (EU) št. 1151/2012, če bi zadevno označbo uporabljalo.
                  
               
                     (5)
                  
                  
                     Podjetje Cidrerie de la Brique je torej izpolnjevalo pogoje iz člena 15(1) Uredbe (EU) št. 1151/2012 za odobritev prehodnega obdobja, v katerem lahko po registraciji še naprej zakonito uporablja to prodajno ime. Zato bi mu bilo treba odobriti prehodno obdobje do 30. junija 2020, da se mu dovoli uporaba zaščitenega imena „Cidre Cotentin“/„Cotentin“ (ZOP).
                  
               
                     (6)
                  
                  
                     Ker je ime zaščiteno od 23. julija 2018, datuma začetka veljavnosti Izvedbene uredbe (EU) 2018/939 o vpisu imena „Cidre Cotentin“/„Cotentin“ (ZOP), je treba retroaktivno podaljšati dovoljenje za uporabo zaščitenega imena do tega datuma.
                  
               
                     (7)
                  
                  
                     Ukrep iz te uredbe je v skladu z mnenjem Odbora za politiko kakovosti kmetijskih proizvodov –
                  
               SPREJELA NASLEDNJO UREDBO:
         
            Člen 1
            Podjetju Cidrerie de la Brique, 23 route de la Brique, 50700 Saint-Joseph, se dovoli uporaba registriranega imena „Cidre Cotentin“/„Cotentin“ (ZOP) v prehodnem obdobju do 30. junija 2020.
            To prehodno obdobje se uporablja retroaktivno od 23. julija 2018.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v državah članicah v skladu s Pogodbama.
            V Bruslju, 8. avgusta 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 343, 14.12.2012, str. 1.
         
            (2)  Izvedbena uredba Komisije (EU) 2018/939 z dne 26. junija 2018 o vpisu imena v register zaščitenih označb porekla in zaščitenih geografskih označb („Cidre Cotentin“/„Cotentin“ (ZOP)) (UL L 166, 3.7.2018, str. 3).